550200 “Физика-математикалык билим берүү” багытынын “Математика”, “Информатика” профилдери боюнча бакалаврды даярдоонун негизги билим берүү программасына (НББП)

**ТЫШКЫ СЫН ПИКИР**

Ош МУнун “Математика жана информациялык технологиялар” факультетинин 550200 “Физика-математикалык билим берүү” багытынын “Математика”, “Информатика” профилдери боюнча бакалаврды даярдоонун НББПсы Кыргыз Республикасынын аталган багыт боюнча жогорку кесиптик билим берүү стандартынын талаптарына ылайык иштелген. Бул документте абитуриентке талаптар ачык баяндалган. НББП ишке ашыра турган 5 максат коюлган, негизги максаты билим берүү процессин долбоорлой, конструкциялай турган, уюштуруу-башкаруу көндүмдөрүнө ээ болгон математика жана информатика мугалимидерин даярдоо болуп саналат.

НББПны окутуунун натыйжалары иштелип чыккан жана алар математика жана информатика мугалимдеринин зарыл болгон кесиптик даярдыктарына туура келет. Бүтүрүүчүлөрдүн кесиптик ишмердүүлүк чөйрөсү, кесиптик иштеринин түрлөрү жана милдеттери жазылган.

Иш берүүчүлөрдүн базасы даректери менен түзүлүп таблицада көрсөтүлгөн. Студенттердин билим алуусу үчүн материалдык-техникалык база, библиотека, электрондук база, жашоо шартын уюштуруу, ден соолугун сактоо боюнча кеңири маалымат берилген.

Окуу планындагы дисциплиналардын, педагогикалык практикалардын мазмуну бул программада кеңири баяндалган. Бүтүрүүчү квалификациялык жумушту коргоонун жана экзаменди тапшыруунун жоболору иштелип чыккан. Мындан сырткары НББПда окутуучулардын окумуштуулук даражасы тууралуу маалыматтар берилген.

Жалпысынан 550200 “Физика-математикалык билим берүү” багыты боюнча “Математика”, “Информатика” профилдери боюнча бакалаврды даярдоонун негизги билим берүү программасы жогорку кесиптик билим берүүнүн стандартынын талаптарына жооп берет жана ал бул багыт боюнча келечектеги математика жана информатика мугалимдерин даярдоого сунушталат.

Сын пикир жазган:Бопоева К., Ош ш. Ю.Гагарин мект. гимн матем. мугалими